|  |
| --- |
| 2018. gada 27. marts  ESMA71-98-128 |

**PAZIŅOJUMS PRESEI**

***ESMA* piekrīt aizliegt binārās opcijas un ierobežot *CFD*, lai aizsargātu privātos ieguldītājus.**

Eiropas Vērtspapīru un tirgu iestāde (*ESMA*) ir vienojusies par pasākumiem, lai nodrošinātu cenu starpības līgumus (CFD) un binārās opcijas privātajiem ieguldītājiem Eiropas Savienībā (ES). [Pasākumi, par kuriem panākta vienošanās, ir šādi](https://www.esma.europa.eu/sites/default/files/library/esma35-43-1000_additional_information_on_the_agreed_product_intervention_measures_relating_to_contracts_for_differences_and_binary_options.pdf):

1. **Binārās opcijas** — aizliegumu pārdot, izplatīt vai tirgot privātajiem ieguldītājiem; un
2. **Cenu starpības līgumi** — ierobežojums *CFD* pārdot, izplatīt vai tirgot privātiem ieguldītājiem. Šo ierobežojumu veido: sviras ierobežojumi, atverot pozīcijas; pozīcijas slēgšanas noteikums katram kontam; negatīvas bilances aizsardzība katram kontam; aizliegums *CFD* sniedzējam izmanto stimulus; un skaidrs konkrēts riska brīdinājums, ko sniedz standartizētā veidā.

*ESMA* saskaņā ar FITR var ieviest pagaidu intervences pasākumus tikai uz trim mēnešiem. Pirms trīs mēnešu termiņa beigām *ESMA* apsvērs nepieciešamību pagarināt intervences pasākumus vēl uz trim mēnešiem.

**Būtiska ieguldītāju aizsardzības problēma**

*ESMA* kopā ar valstu kompetentajām iestādēm (VKI) secināja, ka pastāv būtiska ieguldītāju aizsardzības problēma saistībā ar *CFD* un binārajām opcijām, ko piedāvā privātajiem ieguldītājiem. Tas ir saistīts ar to sarežģītību un pārredzamības trūkumu; *CFD* īpašā iezīme — pārmērīga svira— un binārās opcijas — strukturāli paredzamā negatīva atdeve un iegults interešu konflikts starp produktu sniedzējiem un to klientiem; atšķirības starp paredzamo peļņu un zaudējumu risku; un ar to pārdošanu un izplatīšanu saistītie jautājumi.

VKI analīze par *CFD* tirdzniecību dažādās ES jurisdikcijās liecina, ka 74 – 89 % no privātpersonu kontiem parasti zaudē naudu par saviem ieguldījumiem, un vidēji zaudējumi uz vienu klientu svārstās no 1 600 līdz 29 000 EUR. VKI analīze par binārajām opcijām konstatēja pastāvīgus zaudējumu privāto klientu kontos. Par šiem pasākumiem 2018. gada 23. martā

vienojās *ESMA* Uzraudzības padome.

Priekšsēdētājs *Steven Majoor* sacīja:

“Ar saskaņotajiem pasākumiem, par kuriem *ESMA* paziņo šodien, tiks garantēta lielāka ieguldītāju aizsardzība visā ES, nodrošinot privāto ieguldītāju vienotu minimālo aizsardzības līmeni. Jaunie *CFD* pasākumi pirmo reizi nodrošinās, ka ieguldītāji nevarēs zaudēt vairāk naudas, nekā ir ieguldījuši, ierobežos sviras un stimulus un sūtīs brīdinājumu par risku ieguldītājiem. Attiecībā uz binārajam opcijām aizliegums ir vajadzīgs, lai aizsargātu ieguldītājus, ņemot vērā produktu īpašības.

“Augsta ienesīguma solījumi, viegli pieejamas tirdzniecības digitālās platformas vidē ar vēsturiski zemām procentu likmēm ir radījušas piedāvājumu, kas privātajiem ieguldītājiem šķiet pievilcīgs. Tomēr produktu sarežģītība savā būtībā un to pārmērīga ietekme *CDF* gadījumā ir radījusi ievērojamus zaudējumus privātajiem ieguldītājiem.

“Ņemot vērā šo ražojumu pārrobežu raksturu, ir vajadzīga ES mēroga pieeja, un *ESMA* intervence ir vispiemērotākais un visefektīvākais instruments, lai risinātu šo ieguldītāju aizsardzības galveno jautājumu.”

***CFD* – pasākumi, par kuriem panākta vienošanās**

Produktu intervences pasākumi, par kuriem *ESMA* ir vienojusies saskaņā ar Finanšu instrumentu tirgu regulas 40. pantu, ir šādi:

1. sviras ierobežojumi privāta klienta pozīcijas atvēršanai no 30:1 līdz 2:1, kas mainās atkarībā no pamatā esošā aktīva svārstīguma:

* 30:1 galveno valūtu pāriem;
* 20:1 mazāk nozīmīgo valūtu pāriem, zeltam un galvenajiem kapitāla vērtspapīru indeksiem;
* 10:1 precēm, kas nav zelts un mazāk nozīmīgi kapitāla vērtspapīru indeksi;
* 5:1 atsevišķiem kapitāla vērtspapīriem un citām atsauces vērtībām;
* 2:1 kriptovalūtām;

1. Pozīcijas slēgšanas noteikums katram kontam; Tas standartizēs rezerves procentuālo attiecību (50 % no minimālās nepieciešamās rezerves), pie kuras pakalpojuma sniedzējiem ir jāslēdz viens vai vairāki privāto klientu atvērti *CFD*;
2. Negatīvas bilances aizsardzība katram kontam; Tas nodrošinās privāto klientu zaudējumu kopējo garantijas limitu;
3. *CFD* tirgošanas stimulu ierobežojums; un
4. Standartizēts riska brīdinājums, ietverot zaudējumu daļu, kas radīsies *CFD* sniedzēju privātā ieguldītāja kontos.

**Turpmākie pasākumi**

Tuvākajās nedēļās *ESMA* ir iecerējusi pieņemt šos pasākumus ES, pēc tam *ESMA* savā tīmekļa vietnē publicēs oficiālu paziņojumu. Tad pasākumi tiks publicēti Eiropas Savienības Oficiālajā Vēstnesī (OV) un tos sāks piemērot vienu mēnesi pēc publicēšanas OV bināro opciju gadījumā, un pēc diviem mēnešiem *CFD* gadījumā.

**Piezīmes redaktoriem**

1. [Papildinformācija par saskaņotajiem produktu intervences pasākumiem attiecībā uz binārajam opcijām un *CFD*.](https://www.esma.europa.eu/sites/default/files/library/esma35-43-1000_additional_information_on_the_agreed_product_intervention_measures_relating_to_contracts_for_differences_and_binary_options.pdf)
2. Regula (ES) Nr. 600/2014 (Finanšu instrumentu tirgu regula)
3. ESMA 2018. gada 18. janvārī nāca klajā ar aicinājumu sniegt liecības par potenciālajiem produktu intervences pasākumiem attiecība uz *CFD* un bināro opciju pārdošanu, izplatīšanu vai tirgošanu privātajiem klientiem. Aicinājums sniegt liecības tika slēgts 2018. gada 5. februārī. *ESMA* saņēma gandrīz 18 500 atbildes. Atbildes tika saņemtas no produktu sniedzējiem, tirdzniecības asociācijām, biržām un brokeriem, kas ir iesaistīti *CFD* un/vai bināro opciju darījumos, patērētāju pārstāvjiem, kā arī privātpersonām.
4. *ESMA* misija ir uzlabot ieguldītāju aizsardzību un veicināt stabilus un pienācīgi darbojošos finanšu tirgus.

*ESMA* šo mērķu sasniegšanai izmanto šādas četru veidu darbības:

* 1. izvērtē ieguldītāju, tirgu un finanšu stabilitātes riskus;
  2. pilnveido vienoto noteikumu kopumu ES finanšu tirgiem;
  3. veicina uzraudzības konverģenci; un
  4. tieši uzrauga konkrētas finanšu vienības.

1. *ESMA* savu uzdevumu veic Eiropas Finanšu uzraudzības sistēmas (EFUS) ietvaros, aktīvi sadarbojoties ar Eiropas Banku iestādi (EBI), Eiropas Apdrošināšanas un aroda pensiju iestādi (EAAPI), Eiropas Sistēmisko risku kolēģiju un ar valstu iestādēm, kas ir kompetentas attiecībā uz vērtspapīru tirgiem (VKI).

Papildu informācija:

|  |
| --- |
| ***Paul Quinn***  komunikācijas speciālists  Tālr.: +33 (0)1 58 36 51 80  E-pasts: [press@esma.europa.eu](mailto:press@esma.europa.eu) |
| ***David Cliffe*,**  Komunikāciju nodaļas vadītājs  Tālr.: +33 (0)1 58 36 43 24 |